ai4bharat/Pralekha huggingface dataset:
पंतप्रधान कार्यालय
मेघालयातील प्रत्येक मतदारापर्यंत पोहोचण्याच्या निवडणूक आयोगाच्या प्रयत्नांची पंतप्रधानांनी केली प्रशंसा
नवी दिल्ली, 26 फेब्रुवारी 2023
मेघालयमध्ये प्रत्येक पात्र मतदाराला सहजतेने मतदान करता यावे, यासाठी निवडणूक आयोगाने केलेल्या महत्त्वपूर्ण प्रयत्नात सहभागी असलेल्या सर्वांची पंतप्रधान नरेंद्र मोदी यांनी प्रशंसा केली आहे.
निवडणूक आयोगाने मेघालयातील 59 विधानसभा मतदारसंघात 974 मतदान पथके पाठवली आहेत.
याव्यतिरिक्त, केवळ 35 मतदार असलेल्या कामसिंग मतदान केंद्रापर्यंत चालत जाऊन तसेच या प्रदेशात मतदान साहित्य वाहून नेण्यासाठी पारंपारिक खासी टोपल्यांचा वापर करत आयोगाच्या मतदान पथकांनी या डोंगराळ कठीण एकही मतदार मागे राहू नये, यासाठी खूप परीश्रम केले.
मेघालयच्या पत्रसूचना कार्यालयाच्या ट्विटला प्रतिसाद देताना पंतप्रधान म्हणाले;
“प्रत्येक पात्र मतदार सहजतेने मतदान करू शकेल, याची खात्री करण्यासाठी निवडणूक आयोगाने केलेल्या महत्त्वपूर्ण योगदानाचे हे आणखी एक उदाहरण आहे. या समूहाचा सहभाग असलेल्या सर्वांचे मनःपूर्वक अभिनंदन. अशा प्रयत्नांमुळे मतदारांना विक्रमी संख्येने मतदान करण्यासाठी आणि आपली लोकशाही आणखी मजबूत करण्यासाठी प्रेरणा मिळत असते.”H.Raut/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 11 मार्च 2022
|
|
- 179.72 cr vaccine doses have been administered so far under Nationwide Vaccination Drive
- India's Active caseload currently stands at 42,219
- Active cases stand at 0.10%
- Recovery Rate currently at 98.70%
- 6,208 recoveries in the last 24 hours increases Total Recoveries to
- 4,24,26,328
- 4,194 new cases recorded in the last 24 hours
- Daily positivity rate 
- Weekly Positivity Rate 
- 77.68 cr Total Tests conducted so far; 8,12,365 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 16 लाख 73 हजारांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 179 कोटी 72 लाखांचा  टप्पा ओलांडला आहे.
गेल्या 24 तासांत 6,208 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,26,328 झाली आहे.
परिणामी, भारतातील रोगमुक्ती दर आता 98.70% आहे.
गेल्या 24 तासांत, देशात 4,194 नव्या कोविड रुग्णांची नोंद झाली.
भारतातील कोविड सक्रीय रुग्णसंख्या सध्या 42,219 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.10% आहे.
कोविड संसर्ग तपासणी चाचण्या करण्याच्या क्षमतेच्या विस्ताराचे काम देशभरात सुरु आहे. गेल्या 24 तासांत देशात एकूण 8,12,365 चाचण्या करण्यात आल्या. देशात आतापर्यंत एकंदर 77 कोटी 68 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविण्यात आली असतानाच, देशातील साप्ताहिक पॉझिटीव्हिटी दर सध्या 0.55% आणि दैनंदिन पॉझिटीव्हिटी दर 0.52%.इतका आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
अर्थ मंत्रालय
सीजीएसटी दक्षिण मुंबई कार्यालने 49.7 कोटी रुपयांची बनावट इनपूट टॅक्स क्रेडिट तयार करणाऱ्या बोगस कंपन्याचे जाळे केले उघड
केंद्रीय वस्तू आणि सेवा कर - सीजीएसटी कार्यालयाच्या दक्षिण विभागाने, सराफा बाजारात सुमारे 1650 कोटी रुपयांची बनावट बिले बनवणाऱ्या बोगस कंपन्यांचे एक जाळे उघडकीस आणले आहे. या कंपन्यानी, 49.7 कोटी रुपयांची बनावट आयटीसी देखील तयार केली होती.या प्रकरणी एका व्यक्तीला अटक करण्यात आली असून, मुंबईतील अतिरिक्त न्यायदंडाधिकारी न्यायालयाने आरोपीला न्यायालयीन कोठडीत पाठवले आहे.
अटक करण्यात आलेली व्यक्ती, कर्नाटका ज्वेलर्स, मेसर्स बालाजी एंटरप्राईजेस आणि मेसर्स किस्मत एंटरप्रायझेस यांसारख्या अनेक बनावट कंपन्यांची खोटी बिले तयार करत असे. या तिन्ही बोगस कंपन्यांनी 29.4 कोटी रुपयांची बनावट आयटीसी तयार केल्या आणि दुसरी कंपनी गजमुखी सराफा व्यापाऱ्याला जारीही केल्या. या बनावट आयटीसीचे 29.4 कोटी रुपयांचे बिल, पुढे मेसर्स गोल्डन सराफा व्यापाऱ्याच्या नावाने पाठवण्यात आले. मात्र या सगळ्या व्यवहारात, प्रत्यक्षात कोणत्याही वस्तू अथवा माल/सेवांचे व्यवहार झालेच नाहीत. गोल्डन बुलियन  ला या आधीच अटक करण्यात आली आहे.
या व्यवहारांच्या सखोल तपासातून असे निष्पन्न झाले की, अटक झालेली व्यक्ती, पैसे मिळवण्यासाठी मुंबई, बेळगाव, बिकानेरसह अनेक ठिकाणांहून अशा बोगस कंपन्यांच्या नावाने खोटे व्यवहार करत होती. या संदर्भात मिळालेले प्रत्यक्ष पुरवले आणि या व्यक्तीने दिलेल्या कबुलीजबाबानंतर, त्याला सीजीएसटी कायद्याच्या कलम 69 अंतर्गत अटक करण्यात आली आहे तसेच, याच कायद्यातील, कलम 132, कलम 132 आणि कलम 132 अंतर्गत विविध गुन्हे दाखल करण्यात आले आहेत. काल म्हणजेच 3 फेब्रुवारी 2022 रोजी त्याला जिल्हाधिकारी कार्यालयात हजर करण्यात आल्यावर, न्यायाधीशांनी त्याला 14 दिवसांची न्यायालयीन कोठडी सुनावली. या संपूर्ण जाळ्यात सामील असलेल्या इतर व्यक्तींचा शोध घेण्याचे प्रयत्न सुरु आहेत.
सीजीएसटी कार्यालयाच्या मुंबई विभागाने सुरु केलेल्या, करचुकवेगिरी विरोधी मोहिमेचा भाग म्हणून ही संपूर्ण कारवाई करण्यात आली आहे. या मोहिमेअंतर्गत, सीजीएसटी मुंबई, दक्षिण क्षेत्र कार्यालयाने, आतापर्यंत सुमारे 570 कोटी रुपयांची करचुकवेगिरी उघडकीस आणली असून, सुमारे 7 कोटी रुपये वसूल केले आहेत, तसंच गेल्या पाच महिन्यांत एकूण सात जणांना अटक करण्यात आली आहे.
करचुकवेगिरी करणाऱ्या संभाव्य लोकांचा शोध घेण्यासाठी सीजीएसटी विभाग, डेटा विश्लेषण आणि नेटवर्क विश्लेषणाचा वापर करत आहे तसेच इतर कर अधिकाऱ्यांशी संपर्क आणि समन्वय ठेवूनही कारचोरी करणाऱ्या व्यक्तींचा शोध घेतला जात आहे. येत्या काही काळात, करचुकवेगिरी विरुद्धची ही मोहीम, विभागातर्फे अधिक तीव्र केली जाणार आहे.
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना आतापर्यंत कोविड प्रतिबंधक लसीच्या 138 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 21.38 कोटी पेक्षा जास्त मात्रा उपलब्ध’
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,38,95,38,030
|
|
BALANCE AVAILABLE
|
|
21,38,89,971
केंद्र सरकारने आतापर्यंत सर्व स्त्रोताद्वारे 138 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत.
याशिवाय लसीच्या 21.38 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
आरोग्य आणि कुटुंब कल्याण मंत्रालय
केंद्रीय आरोग्यमंत्री डॉ हर्षवर्धन यांनी बिहारमधल्या मेंदूज्वराच्या स्थितीचा घेतला आढावा
नवी दिल्ली, 23 जून 2019
मुझफ्फरपूर येथे मुलांसाठी 100 खाटांचे अतिदक्षता विभाग असलेले रुग्णालय उभारण्यासाठी जागा निश्चित करण्यात आली आहे, अशी माहिती केंद्रीय आरोग्य आणि कुटुंब कल्याण मंत्रालयाने दिली आहे. केंद्र पुरस्कृत योजनेतून यासाठी साहाय्य दिले जाणार आहे. केंद्र आणि राज्याच्या पथकांनी ही जागा निश्चित केली आहे. केंद्रीय आरोग्य आरोग्य मंत्रालयातल्या अधिकाऱ्यांसमवेत दररोज मेंदूज्वराच्या स्थितीचा आढावा घेत आहेत.
मेंदूज्वराच्या एका रुग्णाचा काल मृत्यू झाला असून आणखी एक रुग्ण काल रुग्णालयात दाखल झाल्याची माहिती त्यांनी दिली. एसके एम सी एच मध्ये सध्या 84 रुग्ण असून त्यापैकी चौघांची स्थिती गंभीर आहे. त्यांच्याकडे सातत्याने लक्ष पुरवले जात आहे, असे हर्षवर्धन यांनी सांगितले.
B.Gokhale/S.Kakade/D.Rane
(Visitor Counter : 32
वाणिज्य आणि उदयोग मंत्रालय
भारत सरकारचा उद्योग आणि अंतर्गत व्यापार प्रोत्साहन विभाग  आणि जपानच्या अर्थमंत्रालयाच्या व्यापार आणि उद्योग विभाग यांच्याकडून भारतातील जपानी औद्योगिक वसाहतींच्या  प्रगतीचा वार्षिक आढावा
भारतातील जपानी औद्योगिक वसाहतींत सध्या 114 जपानी कंपन्या कार्यरत
14 उद्योग क्षेत्रांसाठी घोषित उत्पादन संलग्न प्रोत्साहन योजनेसाठी जपानी कंपन्यांकडून भरपूर अर्ज सादर
नवी दिल्ली, 14 फेब्रुवारी 2022
भारतातील जपानी औद्योगिक वसाहतींच्या  झालेल्या प्रगतीचा वार्षिक आढावा घेण्यासाठी भारत सरकारचा उद्योग आणि अंतर्गत व्यापार प्रोत्साहन विभाग  आणि जपानचा अर्थमंत्रालयाच्या व्यापार आणि उद्योग विभाग यांच्यामध्ये बैठक आयोजित केली होती. उद्योग आणि अंतर्गत व्यापार प्रोत्साहन विभागाने तसेच संबंधित राज्यांनी या बैठकीत या वसाहतींसाठी विकसित केलेली जमीन आणि या वसाहतींमध्ये जपानी उद्योगांसाठी सध्या उपलब्ध असलेल्या पायाभूत सुविधा यांची सादरीकरणाच्या माध्यमातून माहिती दिली . या औद्योगिक वसाहतीमध्ये गुंतवणूक आकर्षित करण्यासाठी जपानी कंपन्यांना या वसाहतींमध्ये परिसरभेटींसाठी आमंत्रित केले गेले.
covid-19 या परिस्थितीमुळे भारत सरकारचा उद्योग आणि अंतर्गत व्यापार प्रोत्साहन विभाग व जपानचा अर्थ मंत्रालयांतर्गचा व्यापार आणि उद्योग विभाग यांच्यामध्ये दूरदृश्य प्रणाली मंचावर हा आढावा घेण्यात आला. भारतातील जपानचा दूतावास आणि जपान बाह्यव्यापार संस्था  यांचा जपानच्या बाजूने सहभाग होता तर भारत सरकारचे परराष्ट्र मंत्रालय, टोकियो मधील भारतीय दूतावास, विविध राज्य सरकारांचे प्रतिनिधी आणि इन्व्हेस्ट इंडिया या संस्थांचे अधिकारी यात सहभागी झाले होते.
‘भारत जपान गुंतवणूक विकास तसेच आशिया प्रशांत आर्थिक एकात्मता यासाठी कृती आराखडा’ या अंतर्गत जपान सरकारच्या अर्थ मंत्रालयांतर्गत व्यापार व उद्योग विभाग आणि भारत सरकारच्या उद्योग आणि अंतर्गत व्यापार प्रोत्साहन विभाग यांच्यामध्ये जपानी औदयोगिक वसाहती स्थापन करण्याच्या दृष्टीने आवश्यक पावले उचलण्याबाबत एप्रिल 2015 मध्ये करार झाला होता. भारतात जपानची गुंतवणुक सुविधापुर्ण करण्याच्या हेतूने दिल्ली मुंबई औद्योगिक कॉरिडॉर  आणि चेन्नई बंगळुरू औद्योगिक कॉरिडॉर  यांच्या उभारणीसाठी पावले उचलण्यासंदर्भात हा करार मुख्यत्वे होता.
विशिष्ठ देशाशी संबधित औद्योगिक वसाहती भारतात स्थापण्याचा निर्णय घेणारा जपान हा एकमेव देश आहे. या जपानी औद्योगिक वसाहतीत भाषांतर आणि सुविधा यांसाठी विशेषकक्ष , जपानी सेवापुरवठादार, जागतिक दर्जाच्या पायाभूत सुविधा, निवासी प्रभाग आणि जपानी कंपन्यांसाठी विशेष सवलती असतील. या विविध जपानी औद्योगिक वसाहतीं अंतर्गत भारतात सध्या 114 जपानी कंपन्या कार्यरत आहेत.
भारतात सर्वात मोठी गुंतवणूक करणाऱ्या देशांमध्ये पाचव्या स्थानावर असणाऱ्या जपानने 2000 पासून आतापर्यंत 36.2 दशलक्ष अमेरिकन डॉलरची एकूण गुंतवणूक केली आहे. ही गुंतवणूक प्रामुख्याने मोटार वाहन उद्योग, इलेक्ट्रॉनिक्स सिस्टिम डिझाईन आणि उत्पादन, वैद्यकिय उपकरणे, जीवनावश्यक वस्तू, वस्त्रे, अन्नप्रक्रिया आणि रसायने या क्षेत्रांमध्ये आहे.
देशात गुंतवणूकीला प्रोत्साहन देण्यासाठी तसेच गुंतवणूक सुलभतेसाठी केंद्र सरकारने अनेक योजना घोषित केल्या आहेत, याची माहिती या बैठकीत देण्यात आली . तसेच केंद्र सरकारने 14 उद्योगक्षेत्रांसाठी घोषित केलेल्या उत्पादन संलग्न प्रोत्साहन योजनेला अर्जाच्या माध्यमातून प्रचंड प्रतिसाद मिळाला आहे. या उत्पादन संलग्न प्रोत्साहन योजनेसाठी जपानी कंपन्यांनी मोठ्या प्रमाणावर अर्ज केले असून त्यांना मंजूरीही मिळाली आहे .
Jaydevi PS/ V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 521
रेल्वे मंत्रालय
76व्या स्वातंत्र्यदिनी मध्य रेल्वेच्या महाव्यवस्थापकांच्या हस्ते मुंबईतील मुख्यालयात ध्वजारोहण
मुंबई, 15 ऑगस्ट 2022
76 व्या स्वातंत्र्यदिनी आज मुंबईत मध्य रेल्वेच्या छत्रपती शिवाजी महाराज टर्मिनस येथे असलेल्या मुख्यालयाच्या प्रांगणात मध्य रेल्वेचे महाव्यवस्थापक अनिल कुमार लाहोटी यांच्या हस्ते आज ध्वजारोहण करण्यात आले. यावेळी उपस्थितांना संबोधित करताना लाहोटी यांनी सर्व रेल्वे कर्मचारी, त्यांचे कुटुंबीय आणि इतर मान्यवरांना स्वातंत्र्यदिनाच्या शुभेच्छा दिल्या. भारताच्या स्वातंत्र्य संग्रामाच्या काळात देशाच्या एकीकरणात आणि नेते आणि स्वातंत्र्य सैनिकांना देशात ये-जा सुलभ करण्यात रेल्वेनं महत्त्वाची भूमिका बजावली. रेल्वेचा परिसर आणि रेल्वेगाड्या देखील स्वातंत्र्य संग्रामातील अनेक महत्त्वाच्या घटनांचे साक्षीदार बनल्या, असे त्यांनी सांगितले.
रेल्वेच्या कर्मचाऱ्यांनी देखील ‘ हर घर तिरंगा’ मोहिमेचा भाग म्हणून आपल्या घरांवर तिरंगी ध्वज फडकवले आहेत, असे ते म्हणाले. 2021-22 या वर्षातील आणि 2022-23 या वर्षाच्या पहिल्या चार महिन्यातील कामगिरीची त्यांनी उपस्थितांना माहिती दिली.
आरपीएफ, मुंबईच्या उपनिरीक्षक जयश्री पाटील आणि सहाय्यक उपनिरीक्षक सुनील भागवत,जळगाव आरपीएफचे सहाय्यक उपनिरीक्षक चौधरी यांचे त्यांनी भारतीय पोलिस पदक मिळाल्याबद्दल अभिनंदन केले. स्वातंत्र्याच्या अमृतमहोत्सवाचा एक भाग म्हणून 75 वर्षे वयाचे अब्बास मुन्तासिर आणि निवृत्त कार्यालय अधीक्षक इरीनेव वाझ या दोन निवृत्त कर्मचाऱ्यांचा महाव्यवस्थापकांच्या हस्ते सत्कार करण्यात आला. अनिल कुमार लाहोटी आणि मध्य रेल्वेच्या महिला कल्याण संघटनेच्या अध्यक्ष मीनू लाहोटी यांनी भायखळा येथे भारतरत्न डॉ. बाबासाहेब आंबेडक स्मृती रुग्णालयात विविध सुविधांचे उद्घाटन केले. यावेळी आरपीएफच्या श्वानपथकाने फलाटांवर आणि रेल्वेगाड्यांमध्ये प्रवाशांची सुरक्षा राखण्यासाठी कार्यक्षम पद्धतीने ते वापरत असलेल्या कौशल्याचे दर्शन घडवले.
मध्य रेल्वेच्या सांस्कृतिक अकादमीच्या कलाकारांनी “राष्ट्र वतन सदैव प्रथम” हा सांस्कृतिक कार्यक्रम सादर केला. मध्य रेल्वेच्या महिला कल्याण संघटनेच्या अध्यक्ष मीनू लाहोटी आणि CRWWO चे इतर सदस्य, अतिरिक्त महाव्यवस्थापक आलोक सिंग, विभागीय रेल्वे व्यवस्थापक, मुंबई विभाग शलभ गोयल, मध्य रेल्वेचे वरिष्ठ अधिकारी आणि कर्मचारी यावेळी उपस्थित होते. स्वातंत्र्यदिनाच्या या सोहळ्याचे मध्य रेल्वेचे फेसबुक पेज, ट्वीटर आणि यूट्युब वाहिनीवर थेट प्रसारण करण्यात आले.PIB Mumbai | S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
केंद्रीय लोकसेवा आयोग
राष्ट्रीय संरक्षण अकादमी आणि नौदल अकादमीच्या लेखी परीक्षा  चे निकाल
नवी दिल्ली, 9 मे 2022
केंद्रीय लोक सेवा आयोगाने 10 एप्रिल 2022 रोजी घेतलेल्या राष्ट्रीय संरक्षण अकादमी आणि नौदल अकादमीच्या लेखी परीक्षेतील  गुणांच्या आधारावर खाली उल्लेख केलेल्या अनुक्रमांकाचे उमेदवार 2 जानेवारी 2023 रोजी सुरु होणाऱ्या राष्ट्रीय संरक्षण अकादमीच्या 149व्या अभ्यासक्रमात आणि 111व्या भारतीय नौदल अकादमीच्या लष्कर, नौदल आणि हवाई दल यामध्ये सेवा बजावण्यासाठीच्या अभ्यासक्रमात प्रवेश घेण्यासाठी केंद्रीय संरक्षण मंत्रालयाच्या सेवा निवड मंडळाच्या मुलाखतीसाठी पात्र ठरले आहेत. हे निकाल आयोगाच्या www.upsc.gov.in या संकेतस्थळावर उपलब्ध आहेत.
या यादीत दर्शविलेल्या अनुक्रमांकांच्या उमेदवारांची उमेदवारी तात्पुरती आहे. त्यांना परीक्षेला प्रवेश देण्याबाबतच्या अटींना अनुसरून “उमेदवारांना लेखी परीक्षेच्या निकालाची घोषणा झाल्यानंतर दोन आठवड्यांच्या कालावधीत joinindianarmy.nic.in या भारतीय लष्कर निवड संकेतस्थळावर नोंदणी करण्याची विनंती करण्यात आली आहे. त्यानंतर सेवा निवड मंडळाच्या मुलाखतीसाठी निवड झालेली केंद्रे आणि तारखा यशस्वी उमेदवारांना देण्यात येतील आणि त्याची माहिती त्यांच्या नोंदणीकृत ईमेल आयडीवर कळविण्यात येईल. ज्या उमेदवाराने आधीच या संकेस्थळावर नोंदणी केली असेल त्यांनी पुन्हा नोंदणी करण्याची गरज नाही. या संदर्भात कोणतीही चौकशी अथवा लॉगीन समस्या असल्यास, तसा ईमेल dir-recruiting6-mod[at]nic[dot]in या ईमेल आयडी वर पाठवण्याची विनंती करण्यात आली आहे.”
“उमेदवारांना वय आणि शैक्षणिक पात्रता यासंबंधीची मूळ कागदपत्रे सेवा निवड मंडळाच्या मुलाखतीदरम्यान संबंधित सेवा निवड मंडळाकडे सादर करण्याची देखील विनंती करण्यात आली आहे.” उमेदवारांनी केंद्रीय सेवा आयोगाला त्यांची मूळ कागदपत्रे पाठवू नयेत. अधिक माहितीसाठी, उमेदवारांनी आयोगाच्या “सी” गेट जवळील सुविधा केंद्राशी प्रत्यक्षपणे अथवा 011-23385271/011-23381125/011-23098543 या टेलीफोन क्रमांकांवर, कोणत्याही कार्यालयीन कामकाजाच्या दिवशी सकाळी 10 ते संध्याकाळी 5 या वेळेत संपर्क साधावा. याबरोबरच, सेवा निवड मंडळ अथवा मुलाखत यांच्याशी संबंधित समस्यांकरिता ज्या उमेदवारांनी लष्कर हा पहिला पर्याय म्हणून निवडला आहे त्यांना 011-26175473 या टेलीफोन क्रमांकावर अथवा joinindianarmy.nic.in या ईमेल आयडीवर संपर्क साधता येईल. त्याचप्रमाणे ज्या उमेदवारांनी नौदल हा पहिला पर्याय म्हणून निवडला आहे त्यांना 011-23010097या टेलीफोन क्रमांकावर अथवा officer-navy[at]nic[dot]in or joinindiannavy.gov.in या ईमेल आयडीवर संपर्क साधता येईल तसेच ज्या उमेदवारांनी हवाई दल हा पहिला पर्याय म्हणून निवडला आहे त्यांना 011-23010231 Extn. 7645/7646/7610 या टेलीफोन क्रमांकावर अथवा www.careerindianairforce.cdac.in या ईमेल आयडीवर संपर्क साधता येईल.
अंतिम निकाल घोषित झाल्याच्या तारखेनंतर  15 दिवसांच्या आत आयोगाच्या संकेतस्थळावर उमेदवारांच्या गुणपत्रिका जाहीर केल्या जातील आणि त्यानंतर पुढील 30 दिवसांसाठी त्या संकेतस्थळावर उपलब्ध असतील.
निकालांसाठी कृपया येथे क्लिक कराS.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
रेल्वे मंत्रालय
रेल्वे सुरक्षा दलातील अधिकाऱ्याची कर्तव्य कठोरता आणि ऊर्जा पाहून साऱ्यांचे मन हेलावले
या प्रशंसनीय कृत्याची दखल घेत पियुष गोयल यांनी केले कौतुक शिवाय जाहीर केले रोख रकमेचे बक्षीस
(रेल्वे तसेच आणि वाणिज्य आणि उद्योगमंत्री श्री. पियुष गोयल यांनी रेल्वे सुरक्षा दलातील अधिकारी इंदर सिंग यादव यांनी केलेल्या प्रशंसनीय कामाची दखल घेत यादव यांच्या सत्कारार्थ रोख रकमेचे पारितोषिकही जाहीर केले.यादव यांनी एका चार महिन्याच्या मुलाच्या दुधाची सोय करण्याकरीता रेल्वेगाडी मागे धावत जाऊन आपल्या कृत्याने सर्वांपुढे एक आदर्श घालून दिला आहे.
श्रीम.शरीफ हश्मी आणि त्यांचे पती श्री हसीन हश्मी हे आपल्या चार महिन्याच्या बालकासह श्रमिक स्पेशल गाडीतून बेळगाव ते गोरखपूर असा प्रवास करत होते.त्यांचे मूल दुधासाठी रडत होते परंतु त्यांना आधीच्या कोणत्याही स्थानकावर दूध मिळू शकले नाही,भोपाळ स्थानकावर त्यांनी हवालदार यादव यांची मदत मागितली.श्री.इंदर सिंग यादव यांनी त्वरीत धावत जाऊन भोपाळ रेल्वेस्थानकाबाहेरील दुकानातून दूध आणले परंतु तोवर गाडी सुटली होती.आपल्यातील माणुसकीचे दर्शन देत धैर्याने हवालदार यादव गाडीच्या मागे धावत गेले आणि त्यांनी गाडीतील मातेला गाठून दुधाची पिशवी तिच्या मुलासाठी तिच्याकडे दिली.
M.Jaitly/S.Patgoankar/P.Kor
पंतप्रधान कार्यालय
दिव्यांग बांधवांसाठी सुगम भारत निर्माण करण्यास आमचे सरकार कार्यरत : पंतप्रधान नरेंद्र मोदी
आम्ही पॅरालिंपिक स्पर्धेत तिरंगा झेंडा फडकवण्यासाठी दिव्यांगांना सक्षम करण्यासाठी सक्षम करत आहोत; त्यासाठी खेळाडूंना विशेष प्रशिक्षण: पंतप्रधान नरेंद्र मोदी
नवी दिल्ली, 15 ऑगस्ट 2023
77 व्या स्वातंत्र्यदिनानिमित्त पंतप्रधान नरेंद्र मोदी यांनी लाल किल्ल्यावरुन केलेल्या भाषणात, येत्या काही महिन्यांत, विश्वकर्मा जयंतीनिमित्त देशात विश्वकर्मा योजना सुरू केली जाईल. अशी घोषणा केली. ही योजना, पारंपरिक कौशल्ये असलेल्या कारागिरांसाठी, म्हणजे जे कारागीर आपली साधने आणि हातांनी काम करतात, असा मुख्यत्वे इतर मागासवर्गीय समुदायासाठी असेल. यात सुतार, सोनार, पाथरवट, धोबी, न्हावी, अशा व्यावसायिकांसाठी असेल. ही योजना या कारागिरांना आणि त्यांच्या कुटुंबांना आधार देईल. 13 ते 15 हजार कोटी रुपयांच्या तरतुदीतून ही योजना सुरू केली जाईल.
लाल किल्ल्यावरून केलेल्या भाषणात पंतप्रधान नरेंद्र मोदी म्हणाले की, दिव्यांगांसाठी सुगम भारत निर्माण करण्यासाठी आम्ही काम करत आहोत. पॅरालिम्पिकमध्येही भारताचा तिरंगा ध्वज फडकवण्यासाठी आम्ही दिव्यांगांना सक्षम बनवत आहोत, असे ते म्हणाले. त्यासाठी खेळाडूंना विशेष प्रशिक्षण दिले जात आहे, असे त्यांनी सांगितले.
आज भारतात लोकसंख्या, लोकशाही आणि विविधता आहे, असं सांगत, लोकसंख्या, लोकशाही आणि विविधतेच्या या त्रिमूर्तीमध्ये भारताचे प्रत्येक स्वप्न साकार करण्याची क्षमता आहे. असं पंतप्रधान म्हणाले.S.Bedekar/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांतर्फे राष्ट्राला दिवाळीच्या शुभेच्छा
(नवी दिल्ली, 7 नोव्हेंबर 2018
पंतप्रधान नरेंद्र मोदी यांनी दिवाळीच्या शुभ प्रसंगी संपूर्ण राष्ट्राला शुभेच्छा दिल्यात.
"हॅप्पी दिवाळी" हि दिवाळी प्रत्येकाला जीवनात सुख, समृद्धी आणि आरोग्य प्रदान करो. चांगली आणि प्रकाशमय ऊर्जा निरंतर टिकते," असे पंतप्रधान म्हणाले .
B.Gokhale/P.Kor
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 15.59 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
15,59,31,810
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
15.59  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
पंतप्रधान कार्यालय
विशेष गुणधर्म असलेल्या 35 पिकांची वाणे 28 सप्टेंबर रोजी होणार पंतप्रधानांच्या हस्ते राष्ट्राला समर्पित
राष्ट्रीय बायोटीक स्ट्रेस टॉलरन्स संस्था, रायपुरच्या नवीन परिसराचेही पंतप्रधानांच्या हस्ते लोकार्पण
पंतप्रधान कृषी विद्यापीठांना हरित परिसर पुरस्कार देखील प्रदान करणार
नवी दिल्ली, 27 सप्टेंबर 2021
हवामान बदलानुकुल तंत्रज्ञानाविषयी जनजागृती करण्याच्या प्रयत्नांचा भाग म्हणून पंतप्रधान नरेंद्र मोदी उद्या, म्हणजेच 28 सप्टेंबर रोजी सकाळी 11 वाजता आयसीएआर संस्था, राज्य आणि केंद्रीय कृषी विद्यापीठे, कृषी विज्ञान केंद्रांद्वारे आयोजित कार्यक्रमात दूरदृश्य प्रणालीद्वारे विशेष गुणधर्म असलेल्या पिकांच्या 35 वाणांचे लोकार्पण करतील. रायपूरच्या राष्ट्रीय बायोटीक स्ट्रेस टॉलरन्स संस्थेच्या नवीन परिसराचे लोकार्पणही पंतप्रधानांच्या हस्ते होईल.
या प्रसंगी पंतप्रधान, कृषी विद्यापीठांना हरित परिसर पुरस्कार देखील देतील आणि नवनवीन पद्धती वापरणाऱ्या शेतकऱ्यांशी संवाद साधतील. तसेच उपस्थितांना संबोधित करतील.
केंद्रीय कृषी मंत्री आणि छत्तीसगडचे मुख्यमंत्री या वेळी उपस्थित असतील.
विशेष गुणधर्म असलेल्या पिकांविषयी माहिती:
हवामान बदल आणि कुपोषणाचे आव्हान पेलण्यासाठी भारतीय कृषी संशोधन संस्थेने  ने विशेष गुणधर्म असलेले पिकांचे वाण विकसित केले आहे. अशा 35 पिकांची विशेष बियाणे, 2021 या एकाच वर्षात विकसित करण्यात आली आहेत. यात,दुष्काळ सहन करणाऱ्या चण्याचे वाण, गळून जाणे किंव वंध्यत्व अशा समस्यांवर मात करणारे तूरीचे/देशी चण्याचे वाण, लवकर विकसित होणारे सोयाबीनचे वाण, रोगप्रतिकारशक्ति असलेले तांदळाचे आणि जैविक ताकद अधिक असलेले,गव्हाचे वाण बाजरी, मका,चणे, राजगीरा, कुट्टू,फाबा बिन, विंगड बिन, अशा जातीची वाणे विकसित करण्यात आली आहे.
या विशेष गुणधर्म असलेल्या पिकांच्या वाणात काही पिकांमध्ये असलेल्या विशेष पोषणरोधी मूल्यांकांचा सामना करण्याची ताकदही असते. ही पोषणरोधी मूल्ये मानव आणि प्राण्यांच्या शरीराला घातक असतात, त्यांची काही उदाहरणे म्हणजे, पुसा डबल झीरो मोहरी 33, संकरीत आरसीएच -1 ज्यात ऱ्यूसिक ॲसिड असते आणि एक सोयाबीन वाण –जे पोषणविरोधी तत्वापासून मुक्त आहे, अशा वाणांचा समावेश आहे. त्याशिवाय, सोयाबीन, ज्वारी, बेबी कॉर्न, यांचा समावेश आहे.
राष्ट्रीय जैविक तणाव व्यवस्थापन संस्थेविषयी माहिती
रायपूर येथील राष्ट्रीय जैविक तणाव व्यवस्थापन संस्थेची स्थापना, जैविक तणावांचा शास्त्रशुद्ध अभ्यास करणे , मनुष्यबळ निर्मिती आणि धोरणात्मक सहाय्यासाठी झाली आहे. 2020-21 पासून या संस्थेत पदव्युत्तर अभ्यासक्रमही सुरु झाले आहेत.
हरित परिसर पुरस्कारांविषयी माहिती
राज्याच्या तसेच केंद्रीय कृषी विद्यापीठांना अधिक हरित आणि स्वच्छ ठेवण्यास प्रोत्साहन मिळावे, विद्यार्थ्याना या कामासाठी प्रेरणा मिळावी या हेतूने, हे पुरस्कार दिले जातात.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जपानचे माजी पंतप्रधान योशिहिदे सुगा, यांनी पंतप्रधानांची घेतली भेट
नवी दिल्ली, 24 मे 2022
जपानचे माजी पंतप्रधान योशिहिदे सुगा यांनी आज दिनांक 24 मे 2022 रोजी टोकियो येथे पंतप्रधान नरेंद्र मोदी यांची भेट घेतली.
यावेळी त्यांनी सप्टेंबर 2021 मध्ये वॉशिंग्टन डी.सी.येथे पहिल्या क्वाड नेत्यांच्या प्रत्यक्ष झालेल्या शिखर बैठकीदरम्यान झालेल्या संवाद तसेच द्विपक्षीय बैठक, याबाबतच्या आठवणींना उजाळा दिला. भारत-जपान यांच्यातील संबंध अधिक दृढ आणि मजबूत करण्यासाठी सुगा यांनी केलेल्या सहकार्याबद्दल पंतप्रधानांनी प्रशंसा केली.
दोन्ही नेत्यांनी भारत-जपान विशेष धोरणात्मक आणि जागतिक भागीदारी अधिक दृढ करण्यावर विचार विनिमय केला. यावेळी पंतप्रधानांनी सुगा यांना जपानी खासदारांच्या प्रतिनिधिमंडळासह भारतात येण्याचे आमंत्रण दिले.
S.Kulkarni/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(